UP Investors Summit: यूपी इन्वेस्टर्स समिट में निवेशकों की खातिरदारी करेगा खास रोबॉट, समझ सकता है 3 भाषाएं - robot will welcome investors in up investors summit | Navbharat Times
robot will welcome investors in up investors summit
यूपी इन्वेस्टर्स समिट में निवेशकों की खातिरदारी करेगा खास रोबॉट, समझ सकता है 3 भाषाएं
लखनऊ में आयोजित होने वाली इन्वेस्टर्स समिट में तीन भाषाओं को समझने और उसमें बात करने वाला रोबॉट विदेशी निवेशकों के लिए आकर्षण का केंद्र रहेगा। कार्यक्रम के दौरान यह रोबॉट मेहमानों की खातिरदारी करेगा। यही नहीं, सुरक्षा के लिहाज से भी यह प्रत्येक व्यक्ति पर पैनी नजर रखेगा।
नवभारत टाइम्स | Updated: 18 Feb 2018, 04:12:10 PM IST
खास रोबॉट करेगा खातिरदारी
लखनऊ में आयोजित होने वाली इन्वेस्टर्स समिट में तीन भाषाओं को समझने और उसमें बात करने वाला रोबॉट विदेशी निवेशकों के लिए आकर्षण का केंद्र रहेगा। कार्यक्रम के दौरान यह रोबॉट मेहमानों की खातिरदारी करेगा। यही नहीं, सुरक्षा के लिहाज से भी यह प्रत्येक व्यक्ति पर पैनी नजर रखेगा। इस रोबॉट को आयोजन के लिए ही खासतौर पर तैयार किया गया है।
इंसानों की तर्ज पर काम करने वाले इस खास रोबॉट को एक इवेंट कंपनी ने तैयार किया है। इसे आर्टिफिशल इंटेलिजेंस ह्यूमनाइड रोबॉट कहा जाता है, जो इंसान की आदतों को सीखकर डेटा बैंक तैयार कर रहा है। जानकारी के मुताबिक, यह रोबॉट हिंदी, इंग्लिश और संस्कृत भाषा में बात कर सकता है।
Great, it can be deployed for the safety of Govt ooffices,other important installations and Army areas which are at target of terrorists.
जानिए, क्या है खासियत
इस खास रोबॉट को बनाने वाले मिलिंद राज ने बताया कि यह अभी सीखने की प्रक्रिया में है। डेटा कलेक्शन के बाद यह इंसान से ज्यादा बुद्धिमान हो जाएगा। सुरक्षा के लिहाज से यह रोबॉट बहुत कारगर साबित होगा। खास बात यह है कि रोबॉट अपने सामने आने वाले इंसान का रेटिना स्कैन कर लेता है। वह इंसान वर्षों बाद भी यदि रोबॉट के सामने पड़ेगा तो शख्स को तुरंत पहचान लेगा। मिलिंद ने बताया कि इसे समिट के लिए तैयार किया गया है।
पीएम मोदी करेंगे समिट का उद्घाटन
बता दें कि इन्वेस्टर्स समिट का 21 फरवरी को सुबह 10 बजे प्रधानमंत्री नरेंद्र मोदी उद्घाटन करेंगे। पीएम को एयरपोर्ट पर रिसीव करने के लिए राज्यपाल राम नाईक, गृहमंत्री राजनाथ सिंह और मुख्यमंत्री योगी आदित्यनाथ समेत कई वरिष्ठ अधिकारी भी मौजूद रहेंगे। इस समिट में 269 उद्यमी, 200 से अधिक विदेशी पर्यटक भी शामिल होंगे।
Web Title robot will welcome investors in up investors summit(News in Hindi from Navbharat Times , TIL Network)
और जानें:लखनऊयूपी इन्वेस्टर्स समिटइंदिरा गांधी प्रतिष्ठानYogi AdityanathUP Investors SummitRobotNarendra ModiLucknowIndira Gandhi PratisthanOther news NewsOther news News in HindiOther news Latest NewsOther news Headlinesअन्य खबरें समाचार